Robert Lefkowitz

Robert Joseph Lefkowitz (* 15. apríl 1943, New York, USA) je americký lekár a biochemik, ktorý spoločne s Brianom Kobilkom v roku 2012 získal Nobelovu cenu za chémiu za výskum receptorov viazaných na G-proteíny.

Robert Lefkowitz vyštudoval na Kolumbijskej univerzite najprv chémiu a potom medicínu. Pracoval krátko ako lekár a v roku 1968 nastúpil ako výskumný pracovník do Národného inštitútu zdravia v Bethesde v Marylande. V rokoch 1970 až 1973 pracoval v nemocnici v Bostone, ktorá spolupracuje s Harvardovou univerzitou.

Od roku 1973 učí na Duke University v Severnej Karolíne, kde je od roku 1977 riadnym profesorom. V polovici 80. rokov Lefkowitz so svojimi kolegami naklonoval najprv beta-adrenergický receptor a potom osem adrenergných receptorov, na ktoré sa viaže noradrenalín a adrenalín. To viedlo k objavu, že všetky G-proteínové receptory majú podobnú molekulovú štruktúru.

Referencie

Iné projekty 

Osobnosti z New Yorku
Nositelia Nobelovej ceny za chémiu
Nositelia Nobelovej ceny z USA
Členovia United States National Academy of Sciences
Nositelia National Medal of Science
Vysokoškolskí pedagógovia USA
Lekári USA
Biochemici USA
Chemici USA
Osobnosti USA poľského pôvodu
Osobnosti USA židovského pôvodu
Chemici židovského pôvodu
Lekári židovského pôvodu
Absolventi Kolumbijskej univerzity
Osobnosti z Bronxu
Členovia American Academy of Arts and Sciences